CELEX: 32005R1037
Language: lv
Date: 2005-07-01 00:00:00
Title: Komisijas Regula (EK) Nr. 1037/2005 (2005. gada 1. jūlijs), ar ko nosaka ārkārtas pasākumus anšovu krājumu aizsardzībai un atgūstamībai ICES apakšapgabalā VIII

2.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 171/24
            
         KOMISIJAS REGULA (EK) Nr. 1037/2005
   (2005. gada 1. jūlijs),
   ar ko nosaka ārkārtas pasākumus anšovu krājumu aizsardzībai un atgūstamībai ICES apakšapgabalā VIII
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 7. panta 1. punktu,
   tā kā:
   
               (1)
            
            
               Starptautiskās Jūras resursu apguves padomes (ICES) sniegtā jaunā zinātniskā informācija liecina, ka nepieciešami steidzami pasākumi anšovu krājumu aizsardzībai un atgūstamībai ICES apakšapgabalā VIII. Tādēļ zveja jāpārtrauc nekavējoties uz trīs mēnešiem.
            
         
               (2)
            
            
               Aizlieguma laikā Komisija pēc konsultācijām ar Zivsaimniecības zinātnes, tehnikas un ekonomikas komiteju izvērtēs, vai šis aizliegums ir jāpārskata.
            
         
               (3)
            
            
               Tādēļ ir lietderīgi, ka Komisija pēc savas iniciatīvas veic ārkārtas pasākumus anšovu krājumu aizsardzībai,
            
         IR PIEŅĒMUSI ŠO LĒMUMU.
   1. pants
   Anšovu zveja ICES apakšapgabalā VIII ir aizliegta. Tāpat ir aizliegts atstāt uz borta, pārkraut vai izkraut krastā ICES apakšapgabalā VIII nozvejotos anšovus pēc šīs regulas spēkā stāšanās dienas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Tā ir spēkā trīs mēnešus.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 1. jūlijā
      
         
            Komisijas vārdā —
         
         
            Komisijas loceklis
         
         Joe BORG
      
   
   
      (1)  OV L 358, 31.12.2002., 59. lpp.